Tolong jelaskan mengenai Piala Eropah UEFA dalam bahasa melayu

Piala Eropah UEFA atau (Bahasa Inggeris: UEFA European Championship) adalah kejohanan bola sepak terbesar antara negara-negara UEFA. Diadakan pada setiap empat tahun sekali sejak 1960, kejohanan ini pada awalnya dinamakan sebagai Piala Negara-Negara Eropah (European Nations Cup), kemudian diganti dengan Kejohanan Bola Sepak Eropah (European Football Championship) pada 1968.

Dari 1960 hingga 1976 hanya empat pasukan yang layak dari pusingan kelayakan ke kejohanan akhir. Dari 1980 hingga 1992, lapan pasukan layak menyertai dan semenjak 1996 hingga kini enam belas pasukan bermain pada kejohanan ini. Pasukan-pasukan tersebut dipilih melalui perlawanan pada pusingan kelayakan. Tuan rumah mendapat tempat secara automatik.

Pengembangan 16 kepada 24 pasukan

Kejohanan UEFA Euro 2016 akan dianjurkan oleh Perancis, di mana 24 pasukan akan bermain dalam kejohanan ini. Persatuan Bola Sepak Ireland dan Persatuan Bola Sepak Scotland telah mencadangkan pengembangan kejohanan itu pada tahun 2007. Platini berkata, persatuan bola sepak England dan Jerman menentang pengembangan tersebut, dan 51 Persatuan Ahli UEFA mengundi menyokong perkembangan kejohanan itu. Keputusan itu diambil pada bulan September 2008.

Walaupun persediaan awal tawaran dari Turki, Ireland-Wales-Scotland dan Azerbaijan-Georgia untuk menjadi tuan rumah Euro 2020 telah berlaku, namun ia telah diumumkan pada bulan Disember 2012 bahawa kejohanan itu akan diadakan di bandar-bandar di beberapa negara-negara Eropah.